Í dag hevur árligi aðalfundurin verið í Álaborg, og tískil skuldi nýggj nevnd og tiltakslimir veljast. Fitt av fólki møttu upp til fundin og sitandi nevndin bjóðaði brunsj til øll, sum møttu upp. Tað var gleðiligt at hoyra, at heili 12 fólk stillaðu upp til nevndina, men bert sjey skuldu veljast. Tá atkvøðuseðlarnir vóru taldir upp, varð sera tætt millum øll sum stillaðu upp. Nógv fingu eins og nógvar stemmur og bert ein stemma var millum tann síðsta sum slapp inn og næsta persón, sum stillaði upp. Afturat hesum eru fleiri tiltakslimir komnir til felagið. Nú tá felagið er vorðið so stórt, hevur nevndin valt at taka fleiri tiltakslimir inn. Tiltakslimirnir fara at fáa fleiri ábyrgdaøkir og skulu arbeiða tætt at nevndini. Nakrar uppgávur, sum hesi fara at fáa, verða: ábyrgdapersónar til ávís tiltøk, SoMe, marknaðarføring og annað, sum er viðkomandi til útbúgving teirra. Tiltakslimirnir hava ein alstóran týdning í felagnum. Tiltakslimir 2019/20: Jón Sigurð Heinesen Kára Veirum Hávarður Vinjardson Guttesen Anfinn Garðshorn Meinar Ortind Olivia T. Kruse Henný Rógvadóttir Brynja Brynjarsdóttir Jacobsen Turid við Rættará Bjørt á Tórgarði Jóna Mohr Højsted Nýggja nevndin og tiltakslimirnir taka yvir felagið 16. Mars 2019 á midnátt, tá ið sitandi nevnd takkar fyri seg og ynskir teimum góða eydnu víðari við felagnum.